เรื่องร้องเรียน: แจ้งเรื่องนี้เป็นครั้งที่ 2 ฝ่ายโยธา เขตธนบุรี บ้านเลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม. 10600  ช่วงนี้มีฝนตกหนักทุกวัน วันนี้ฝนตกหนักและหยุดมาประมาณ 1 ชั่วโมงแล้ว แต่ระเบียงกันสาดบ้านเลขที่ 265 ที่เป็นบ้านที่ทางเขตธนบุรี มีคำสั่งทางปกครองลงวันที่ 15 ก.พ. 66 นั้น ยังคงมีน้ำไหลจากระเบียงลงมาอย่างต่อเนื่องและผิดปกติ (บ้านอื่นไม่มีน้ำไหลลงมาแล้ว) สันนิษฐานว่าอาจเกิดจากมีน้ำขังบนระเบียงจำนวนมากและมีเศษขยะอุดตันทางท่อระบายน้ำ ซึ่งเจ้าของบ้านคนเก่าไม่ได้ใส่ใจดูแลมาหลายปีแล้ว จนมาถึงเจ้าของบ้านปัจจุบัน ก็มิได้ปรับปรุงแก้ไขปัญหานึ้  ดิฉันจึงมีความกังวลใจมากและเป็นห่วงว่าโครงสร้างของระเบียงตึกที่เก่ามากกว่า 30 ปีและมีน้ำสะสมอยู่ตลอด อาจทำให้มีน้ำหนักที่อาจส่งผลต่อการทรุดหักพังลงมาและจะดึงโครงสร้างของบ้านที่ติดกันด้วย รวมถึงอาจเป็นอันตรายต่อประชาชนที่เดินผ่านไปมาตลอดเวลา ขอความกรุณาฝ่ายโยธาได้โปรดแจ้งเจ้าของบ้านเลขที่ 265 ให้แก้ไขปัญหาน้ำขังบนระเบียงกันสาดโดยด่วน เพราะฝนตกหนักทุกวัน หากไม่มีการแก้ไขปรับปรุงและทำให้เกิดความเสียหายแก่บ้านติดกัน และประชาชน ทางเขตธนบุรี อาจจะต้องรับผิดชอบในความเสียหายดังกล่าวด้วย ขอขอบคุณในความใส่ใจดูแลค่ะ
การดำเนินการของเจ้าหน้าที่: ฝ่ายโยธา เขตธนบุรี ได้ดำเนินการประสานเจ้าของอาคารเลขที่ 265 พิจารณาดำเนินการแก้ไขเหตุร้องเรียนแล้ว (ตามเอกสารแนบท้าย)
ความเห็นของผู้แจ้ง: ดิฉันขอตำหนิและร้องเรียนการทำงานของฝ่ายโยธา สนง.เขตธนบุรี เนื่องจากจนท.ได้นำข้อความทั้งหมดที่ดิฉันแจ้งทางฟองดูร์ ไปแชร์ต่อให้กับผู้ถูกร้องเรียน บ้านเลขที่ 265 ตามข้อความที่ส่งมาให้นั้น  ในทางกฎหมายและเงื่อนไขข้อกำหนดของการร้องเรียนทางฟองดูร์ ทางกทม. หรือหน่วยงานที่รับเรื่องร้องเรียนจะต้องเก็บข้อความทั้งหมดและชื่อผู้ร้องเรียนเป็นความลับอย่างที่สุด  ดังนั้นจึงขอให้ทางเขตธนบุรี โปรดพิจารณาและแก้ไขความผิดพลาดบกพร่องในการปฏิบัติหน้าที่โดยมิชอบ และให้ประโยชน์แก่ผู้ถูกร้องเรียนอย่างชัดเจน โปรดแจ้งการพิจารณาประเด็นนี้ให้ดิฉันทราบโดยเร็วที่สุด ขอขอบคุณ
พื้นที่: แขวงวัดกัลยาณ์ เขตธนบุรี กรุงเทพมหานคร